Žemytės kapinynas

Žemytės kapinynas yra vakarinėje Skuodo rajono savivaldybės teritorijos dalyje, Žemytėje (Lenkimų seniūnija), 45 m pietryčius nuo kelio Kretinga–Skuodas, miške. 

 Kapinynas 
Įrengtas smėlingoje pakilumoje, apaugusioje mišku. Teritorija netaisyklingo plano, pailga šiaurės rytų – pietvakarių kryptimi, iki 153 m ilgio, nuo 70 (pietvakariniame gale) iki 114 (šiaurės rytinėje dalyje) pločio. Paviršius nelygus, duobėtas. 

Teritorijos plotas – 1,4 ha.

87 m į pietvakarius yra Žemytės kaimo kapinės ir prasideda Žemytės senovės gyvenvietės teritorija. 

 Istorija 
Kapinynas datuojamas IX–XIII a. Jo teritorijoje XX a. I pusėje buvo kasamos duobės bulviarūsiams, stovėjo sodyba, kurią nugriovus vietovė užsodinta mišku. Vykdant žemės judinimo darbus buvo randama įvairių archeologinių dirbinių. 

2004 m. žvalgė Kultūros paveldo centras (Linas Tamulynas). Rasta žalvarinė pasaginė segė.

2005 m. įrašytas į kultūros vertybių registro archeologinių vietų sąrašą (A1878), pripažintas valstybės saugoma kultūros vertybe. Kultūros vertybių registras: Žemytės kapinynas, Skuodo r. sav., Žemytės k. (Lenkimų sen.)

Kapinynas būdingas kuršių materialinei kultūrai.

 Šaltiniai 

Kategorija:Lietuvos kapinynai
Kategorija:Skuodo rajono paveldas